b"\n_START_ARTICLE_\nWilliam Becklean\n_START_PARAGRAPH_\nWilliam Becklean (f\xc3\xb8dt 23. juni 1936 i Kansas City, Missouri, USA) er en amerikansk tidligere roer og olympisk guldvinder._NEWLINE_Becklean var styrmanden i USA's otter, der vandt guld ved OL 1956 i Melbourne, den 8. amerikanske OL-guldmedalje i otteren i tr\xc3\xa6k. Resten af bes\xc3\xa6tningen bestod af Thomas Charlton, David Wight, John Cooke, Donald Beer, Charles Grimes, Rusty Wailes, Robert Morey og Caldwell Esselstyn. Der deltog i alt 10 b\xc3\xa5de i konkurrencen, hvor amerikanerne sikrede sig guldet foran Canada og Australien, der vandt henholdsvis s\xc3\xb8lv og bronze. Det var de eneste olympiske lege Becklean deltog i."